Predmet: Dejepis

Trieda: VII. A

Vyučujúca: PhDr. Erika Bačová

*Usmernenie k domácej príprave žiakov*

Milí siedmaci,

Prečítajte si dané učivo, ktoré som Vám opäť spracovala, naučte sa ho a prezrite si daný obrázkový materiál.

Vypracujte k danému učivu **pracovný list**, ktorý som Vám pripravila.

Pevne verím, že sa čoskoro stretneme zdraví a v lepšej epidemiologickej situácií.

Vaša triedna pani učiteľka: PhDr. Erika Bačová.

V prípade akýchkoľvek otázok ma kontaktujte emailom : (erikabacova@centrum.sk) .

**Rodí sa európska novoveká spoločnosť**

 **Talianske mestské štáty**

Od 12. storočia sa na severe **Apeninského polostrova** rozvíjali tzv. **mestské štáty**. V súčasnom Taliansku však ako štáty fungovali **samostatné mestá**. Vládli im mestské rady volené z obyvateľov mesta. Mestské štáty na Apeninskom polostrove patrili k **najvyspelejším štátom Európy**. Zdrojom ich bohatstva bola **remeselná výroba** a **obchod**. Remeselníci vyrábali dráhe a vo svete žiadané látky **hodváb, súkno** a **zbrane**.

  

Vplyv mali najmä:

 **bohatí obchodníci, majitelia dielní a remeselníci**. Stavali si luxusné domy a kupovali umelecké predmety.

**Florencia, Janov, Benátky, Pisa** boli **republikami** na čele s mestskými radami.

Všetci vedeli písať, čítať a počítať. Životný štýl bohatnúcich mešťanov napodobňovali aj šľachtici.

 ***Bohaté mestá Apeninského polostrova v 15. storočí***

 

Začiatok 16. storočia nazvali učenci dobu, v ktorej žili, epochou **renesancie**  **znovuzrodenia**. Verili, že svet sa po „temnom stredoveku“ odznova rodí a vracia sa k „správnej dobe“ k antickej civilizácii. Renesancia chcela nadviazať na antiku, ale v skutočnosti však vznikla nová etapa ľudskej civilizácie **NOVOVEK.**

 **Humanizmus a renesancia**

**HUMANIZMUS** - myšlienkove hnutie 14.-16. storočia.

 **HUMANUS ĽUDSKÝ**

- humanizmus predstavoval nové myslenie a spôsob života

- zameral pozornosť vedy, umenia a kultúry na pozemský svet a človeka

- svoje kultúrne úsilie chápali humanisti ako obnovenie antiky

- v centre záujmu učencov v predchádzajúcich storočiach bola najmä **teológia** (Boh a náboženstvo, posmrtný život)

- teraz bol v centre záujmu **človek**

**RENESANCIA** - smer, ktorý sa hlási k obnove antických ideálov

**RENESANCIA** **obnovenie, znovuzrodenie**

- napodobňovali antické stavby, vzorom bola grécka a rímska literatúra

- renesanční myslitelia sa snažili nájsť odpoveď na otázku, aké je miesto človeka- jednotlivca vo svete

- chceli zlepšiť a reformovať kresťanstvo

- kritizovali nedostatky politického a cirkevného života

- v priebehu dvoch storočí si renesancia získala celú Európu

Renesančný stavebný sloh sa vyznačoval **priestrannosťou, svetlosťou a súmernosťou**. Gotický oblúk bol nahradený oblým oblúkom a namiesto veže sa objavuje **kopula**- klenba polo guľového tvaru.

 

Za symbolické hlavné mesto renesancie sa považuje hlavne **Florencia**. V meste sa rozvíjalo podnikanie a obchod, budovali sa veľkolepé paláce, verejné stavby, florentské ulice a námestia krášlili budovy a sochy najslávnejších umelcov danej doby.

 **Florencia – „Atény renesancie“**



Mnohí európski šľachtici začali navštevovať **Apeninský polostrov**  stredisko vtedajšieho kultúrneho sveta. Učenci s novým humanitným vzdelaním začali prednášať na európskych univerzitách. Služby renesančných umelcov využívali aj na šľachtických a panovníckych dvoroch.

**Európa humanistov- filozofov a vedcov**

V 16. storočí sa začali o slovo hlásiť asi traja najslávnejší **filozofi renesancie**

**Erazmus Rotterdamský**

**Thomas Moore** (čítame Tomas Mór)

**Niccolo Machiavelli** (čítame Nykolo Makiaveli)

Ponúkali odpovede na to, ako vytvoriť nový, lepší svet pre všetkých. Lepší svet vytvoríme, ak budú všetci ľudia **vzdelaní.**

**Erazmus Rotterdamský Thomas Moore Niccolo Machiavelli**

  

Renesancia sa stala aj **dobou technického rozkvetu**. Najdôležitejším a najvýznamnejším objavom bola **KNÍHTLAČ.**

 **Johannes Gutenberg – vynález kníhtlačiarskeho lisu a matrice**

 

*Nemecký zlatník Johannes Gutenberg zistil, že viacero písmeniek možno odtlačiť naraz na list papiera, ak sa písmenká vyrobia z kovu, natrú farbou a potom odtlačia pomocou lisu.*

Prvý krát v histórii nebolo potrebné knihy odpisovať ručne, ale pomocou kníhtlačiarskeho lisu sa ich naraz tlačilo viacero kusov. Vynájdením kníhtlače sa začala **KULTÚRNA REVOLÚCIA.**

- rýchlejšie sprístupnenie informácií

- výroba kníh sa zrýchlila a zlacnela

- ku knihám sa dostávalo čoraz viac ľudí

 - kníhtlač pomohla šíriť vzdelanosť

 

**Gutenbergova Biblia** **-1. Biblia v tlačenej forme**

 **

Jednou z najslávnejších osobností renesancie je **Leonardo da Vinci**  taliansky renesančný architekt, vynálezca, staviteľ, sochár a maliar.

 

Leonardo je slávny aj pre svoje majstrovské obrazy **Posledná večera, Mona Líza.**

** **

V renesancii sa rozvíjali aj prírodné vedy. Humanistickí učenci sa zaoberali skúmaním človeka a sveta.

**Mikuláš Kopernik** poľský kňaz, ktorý sa dlhé roky venoval **astronómii** a pozoroval vesmírne telesá. Vyslovil názor, ktorý úplne prevracal dovtedy platnú teóriu, že Zem je stredom vesmíru a okolo nej obieha Slnko. Kopernik dokázal presný opak **Zem, ako aj ostatné planéty, obiehajú okolo** **Slnka.**

 **HELIOCENTRIZMUS**

 **Mikuláš Kopernik**

 